На основу члана 348. Закона о стварним правима („Службени гласник Републике Српске“, број 124/08, 3/09 и 58/09 и 95/11), члана 39. став 2. алинеја 13 Закона о локалној самоуправи („Службени гласник Републике Српске“, број 97/16), члана 5. став 1. тачка б) Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број 20/12) и члана 39. став 2. алинеја 14) Статута Града Бијељина („Службени гласник Града Бијељина“, број 9/17), Скупштина Града Бијељина на сједници одржаној дана \_\_\_\_\_\_\_\_\_\_2017. године, д о н о с и

**О Д Л У К У**

**О ДОПУНИ ОДЛУКЕ О НАЧИНУ И УСЛОВИМА ЈАВНЕ ПРОДАЈЕ НЕПОКРЕТНОСТИ ОЗНАЧЕНЕ КАО К.П. БРОЈ 228, К.О. AMAЈЛИЈЕ**

**Члан 1.**

У **Одлуци о начину и условима јавне продаје непокретности означене као к.п. број 228, к.о. Амајлије,** број 01-022-108/17 од 24. новембра 2017. године, („Службени гласник Града Бијељина“, број 25/17), у члану 1. послије става 1. додаје се нови став 2 који гласи:

„Купац напријед наведене некретнине је сагласан да се изврши забиљежба терета-право служности пролаза (пјешице и колима) преко парцеле означене као к.п. 228 к.о. Амајлије у корист парцеле к.п. 223 к.о. Амајлије и то у источном дијелу к.п. 228 уз границу са к.п. 227/1 и 223 к.о. Амајлије и то од локалног пута Бијељина-Амајлије, означен као к.п. 832 у правцу сјевера у дужини од 14 м и ширини од 5 м и у корист к.п. 229/2 и то у западном дијелу парцеле уз границу са к.п. 229/2 и од тромеђе к.п. 229/2, 228 и 832 у правцу истока у дужини од 27 м и ширини од 5 м. “

**Члан 2.**

У осталом дијелу одлука остаје непромијењена.

**Члан 3**

Ова Одлука ступа на снагу осмог дана од дана објављивања у „Службеном гласнику града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-/17 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 2017. године |  |  |
|  |  | Славиша Марковић |
|  |  |  |

**О Б Р А З Л О Ж Е Њ Е**

уз допуну одлуке о начину и условима јавне продаје непокретности означене као к.п. број 228, к.о. Амајлије

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 39. став 2. алинеја 13. Закона о локалној самоуправи („Службени гласник Републике Српске“, број 97/16), и чланом 39. став 2. алинеја 13 Статута Града Бијељина („Службени гласник Града Бијељина“, број: 9/17) је прописано да Скупштина града доноси одлуке о прибављању, управљању и располагању имовином града.

**РАЗЛОЗИ ЗА ДОНОШЕЊЕ ОДЛУКЕ**

Скупштина Града Бијељина донијела је Одлуку о начину и условима јавне продаје непокретности означене као к.п. 228 к.о. Амајлије, број 01-022-108/17 од 24. новембра 2017. године, објављена у Службеном гласнику Града Бијељина број 30/16. Обзиром да је утврђено да се власници парцела к.п. 223 и 229/2 к.о. Амајлије користе предметном парцелом као једини приступни путу својим парцелама, предлажемо да се допуни наведена одлука.

**ФИНАНСИЈСКА СРЕДСТВА**

За доношење ове Одлуке нису потребна финансијска средства.

**ОБРАЂИВАЧ:**

**ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ**

**И ЗАШТИТУ ЖИВОТНЕ СРЕДИНЕ**

**Градоначелник је утврдио ПРИЈЕДЛОГ ОДЛУКЕ О ДОПУНИ ОДЛУКЕ О НАЧИНУ И УСЛОВИМА ЈАВНЕ ПРОДАЈЕ НЕПОКРЕТНОСТИ ОЗНАЧЕНЕ КАО К.П. БРОЈ 228, К.О. AMAЈЛИЈЕ, те га прослеђује Скупштини града на претрес и усвајање.**

**ГРАДОНАЧЕЛНИК**

**ГРАДА БИЈЕЉИНА**